Sapelihammaskissat
Tunnetuin laji on "Smilodon", joka oli leijonan kokoinen ja jonka hampaat olivat 20 cm pitkät. Se eli Pohjois- ja Etelä-Amerikassa ja hyökkäsi muun muassa villamammuttien poikasten kimppuun. "Smilodon fatalis" oli painavampi kuin suurin nykyinen kissaeläin, siperiantiikeri., mikä teki siitä yhden suurimmista koskaan eläneistä kissaeläimistä. Sapelihammaskissoja eli vielä 10 000 vuotta sitten, kunnes ne kuolivat sukupuuttoon pleistoseenin lopun joukkotuhossa.
Panoplosaurus
Panoplosaurus (tarkoittaa ”täysin panssaroitua liskoa”) oli yksi viimeisimmistä nodosaureista ennen kuin ne kuolivat sukupuuttoon ja panssaroitujen dinosaurusten lokeron täyttivät nuijahäntäpanssariselät. Se oli yksi heimonsa parhaimmiten tunnetuista jäsenistä, siitä tunnetaan kaksi osittaista luurankoa ja kolme kalloa. Viime aikoihin asti sitä on pidetty "Edmontonian" lajina, mutta nykyään se luetaan omaan sukuunsa.